Vendsyssel FF spillede bolden tilbage på egen banehalvdel og kan selv afgøre, om holdet skal spille i 1. division næste sæson, da Vendsyssel FF fuld fortjent vandt lokalopgøret med Hobro med 2- 0

Men sejren kan vise sig at blive dyrt købt for Vendsyssel FF, der torsdag aften møder Fremad Amager i den sidste kamp i Hjørring, for to af holdets profiler og bærende spillere på holdet måtte begge udgå med skader. Værst ser det ud for forsvarsspilleren Andreas Kaltoft, der allerede i første halvleg måtte udgå med en grim skade, Kaltoft måtte støttes til omklædningsrummet og kunne ikke støtte på benet. Også i første halvleg blev anfører Jeppe Svenningsen skadet, det var knæet, det gik ud over, anføreren fortsatte kampen, men mod slutningen af kampen måtte Jeppe Svenningsen humpe fra banen, og efterfølgende sad han med en kæmpe ispose på det ømme knæ
. Så nu skal de næste dage vise, om de to stamspillere og vigtige spillere bliver klar til kampen torsdag aften i Hjørring, og der er tale om to spilere, som vil være svære at undvære netop den i den vitale nedrykningskamp. Og det er kun en ting, der tæller for vendelboerne i kampen mod Fremad Amager, og det er, at Vendsyssel FF skal vinde. De to andre hold, der er i nedrykningsfare; Kolding og Skive,  mødes også torsdag aften, og her må Kolding ikke vinde sin kamp med mere end to mål flere end Vendsyssel FF måtte vinde sin kamp. Så intet er afgjort før sidste dommerfløjt torsdag omkring klokken 20.45, og mon ikke der vil sidde nogen folk rundt omkring på Nord Energi Arena i Hjørring med mobiltelefon tændt og holde øje med hvad, der sker i kampen Kolding- Skive. Træner Michael Schjønberg opfordrede efter kampen søndag overfor TV2 Nords udsendte, at han håbede, at alle omkring Hjørring og omegn kommer til kampen torsdag for at støtte op om spillerne på banen. Kampen fløjtes op klokken 19.00 og kan ses på Viaplay. TV2 Nord vil selvfølgelig også være på plads til den vigtige kamp med højdepunkter og kommentarer efter kampen, og forhåbentlig kan man her i Nordjylland næste år se frem til hele tre hold fra landsdelen i 1. division. Det vil være scenariet, hvis det lykkedes Vendsyssel FF at vinde, og Jammerbugt FC fredag aften vinder den afgørende hjemmekamp og rykke op i den næstbedste række. Tredje nordjyske hold vil være Hobro, der er sikret overlevelse i 1. division.